הוועדה לענייני ביקורת המדינה, כנסת 20, פרוטוקול מספר 2, 2015-06-03 12:10

דוד ביטן: אני מתכבד לפתוח את ישיבת הוועדה.

דוד ביטן: הודעת ועדת הכנסת: בהתאם להוראות סעיף 106(א)(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת.

דוד ביטן: ועדת הכנסת ממליצה בפני הוועדה לענייני ביקורת המדינה לבחור בחברת הכנסת קארין אלהרר לכהן כיושבת-ראש הוועדה.

דוד ביטן: בהתאם לסיכומים בין סיעת יש עתיד לבין סיעת המחנה הציוני, יש עתיד תחזיק בראשות הוועדה לענייני ביקורת המדינה עד ליום ד' בסיון התשע"ז, 29/5/2017, אז תועבר ראשות הוועדה למחנה הציוני.

דוד ביטן: אבל, היום אנחנו מצביעים ללא קשר לרוטציה – כרגע רק קארין אלהרר.

יולי יואל אדלשטיין: יושב-ראש ועדת הכנסת, חבר הכנסת דוד ביטן, תודה.

יולי יואל אדלשטיין: אומר רק מספר מלים כברכה, לפני שמצביעים.

יולי יואל אדלשטיין: את בטח במתח, יאשרו או לא יאשרו.

קארין אלהרר: מאוד.

יולי יואל אדלשטיין: מקווה לתוצאה טובה.

אוסאמה סעדי: יש הפתעות.

אוסאמה סעדי: יש הפתעות.

יולי יואל אדלשטיין: יש הפתעות.

יולי יואל אדלשטיין: קארין אלהרר היא באמת חברת כנסת מצטיינת.

יולי יואל אדלשטיין: אין ספק שכפי שכבר זכתה בקדנציה הראשונה שלה להוביל ועדה – איך אגיד את זה בלשון מאוד-מאוד עדינה – מאוד-מאוד מורכבת בכנסת הזאת ולהגיע לתוצאות, אני בטוח שגם כאן, בוועדה לביקורת המדינה, תעשי עבודה טובה.

יולי יואל אדלשטיין: את דוחות המבקר אני זוכה לקבל ראשון, ועוד לא מצאתי אף פעם דוח שלא היה בו עניין ציבורי.

יולי יואל אדלשטיין: אני לא מחלק ציונים, אבל אני חושב שכל פעם המבקר וצוותו מוצאים דברים מאוד-מאוד חשובים לחיי האזרחים במדינה הזאת, ובעצם, הכלל, שקבענו מזמן בנשיאות הכנסת, הוא שהוועדה הזאת היא המקום לקיים את הדיון.

יולי יואל אדלשטיין: תמיד יש בקשות, איזה שהוא נושא עולה לכותרות, ורוצים דיון במליאה ורוצים להעביר לאיזו שהיא ועדה שעוסקת בתחום הזה – קבענו כלל: לוועדה הזאת מגיע נושא, דנים בו לפי הסדר שאת קובעת, וחברי הכנסת, חברי הוועדה הזאת, הוועדה לביקורת המדינה, יקבעו מה הם הנושאים שהם רוצים להקדיש להם יותר זמן או פחות זמן ובאיזו צורה להמשיך את הטיפול.

יולי יואל אדלשטיין: אני חושב שבאמת עכשיו ניפגש עם כבוד המבקר ואתך לא מעט אצלי.

יולי יואל אדלשטיין: אני רוצה לומר משהו.

יולי יואל אדלשטיין: אם מישהו יראה בזה משהו קונטרוברסאלי, אני מתנצל מראש, אבל אני אומר את הדברים האלה מכל הלב לחברת הכנסת קארין אלהרר, וזה נושא מאוד רגיש.

יולי יואל אדלשטיין: אמרתי כבר שאת חברת כנסת מצטיינת, שהנוכחות שלך כאן מורגשת ואני מקווה שתורגש עוד שנים רבות.

יולי יואל אדלשטיין: אבל, יש עוד פן.

יולי יואל אדלשטיין: לפעמים אני מקיים מפגש עם מישהו, נניח מחוץ-לארץ, ואומרים: מה נושא המפגש?

יולי יואל אדלשטיין: אני אומר: עצם המפגש הוא הנושא.

יולי יואל אדלשטיין: מה גרם להתרוצצות בלשכתי, אדוני המבקר?

יולי יואל אדלשטיין: דבר ראשון, כשנודע לנו מי המועמדת להיות יושבת-ראש, כולם רצו לבדוק את נושא הנגישות בלשכה מכול הכיוונים.

יולי יואל אדלשטיין: אני אומר את זה באמת בהרבה אהבה ואפילו בהתרגשות.

יולי יואל אדלשטיין: עצם הנוכחות כאן גורמת למוסד הזה להיות רגיש יותר, נגיש יותר וטוב יותר.

יולי יואל אדלשטיין: כפי שאמרתי, אני מקווה שבאותה גישה גם תובילי את הוועדה החשובה הזאת.

קארין אלהרר: תודה.

דוד ביטן: כבוד מבקר המדינה.

יוסף חיים שפירא: שלום לכולם.

יוסף חיים שפירא: כבוד יושב-ראש הכנסת, חבר הכנסת ביטן מוועדת הכנסת בראשותו, חברת הכנסת קארין אלהרר, כלת השמחה, היום אנחנו פה לא בישיבת ביקורת אלא בישיבת ברכות - -

יעקב מרגי: חגיגית.

יוסף חיים שפירא: - - חגיגית.

יוסף חיים שפירא: אבל אני רוצה להתוודות שאני עשיתי איזה שהוא קדם ביקורת על נושא ההצבעה לגבייך, והתוצאה – אני יכול לגלות לך עכשיו – היא שיש לך רוב מוחלט.

קארין אלהרר: ספוילר.

יוסף חיים שפירא: שיהיה בהצלחה.

קארין אלהרר: תודה רבה.

יוסף חיים שפירא: כפי שאמר יושב-ראש הכנסת, הוועדה הזאת היא ועדה מאוד חשובה, והעבודה אתה נעשית כבר שנים רבות באמת בשיתוף פעולה.

יוסף חיים שפירא: יש גם את סעיף 21 לחוק שבוודאי כבר מוכר לך.

יוסף חיים שפירא: אני חושב שרוב הפניות של הוועדה לקבל חוות דעת ממבקר המדינה נענו בחיוב והיו בנושאים מאוד חשובים שלא תמיד היו על סדר יומנו בשוטף, ואני חושב שהם הביאו באמת להישגים טובים.

יוסף חיים שפירא: אני מאחל לך גם בתחום זה הצלחה ולכולנו.

יוסף חיים שפירא: תודה.

קארין אלהרר: תודה.

דוד ביטן: רוצים קודם כול להצביע ואחר כך לברך?

<קריאה: כן, כן.

יוסף חיים שפירא: כן.

יוסף חיים שפירא: אנחנו במתח.

<קריאה: שלא נברך ואחר כך - - -

יוסף חיים שפירא: אני רוצה לראות אם הדוח שלי היה מוצלח או לא.

דוד ביטן: אני מעמיד להצבעה את המלצת ועדת הכנסת לבחור – להמליץ שחברת הכנסת קארין אלהרר תהיה יושבת-ראש הוועדה.

דוד ביטן: מי בעד?

מיקי לוי: אני לא חבר, אבל אני בעד.

דוד ביטן: רק חברים מצביעים.

יולי יואל אדלשטיין: רק חברי הוועדה מצביעים.

דוד ביטן: חבר'ה, רק חברי הוועדה.

דוד ביטן: שלא יהיה לנו בסוף דוח ביקורת על זה.

מיקי לוי: אני במקום פרי.

מיקי לוי: מצאתי מישהו.

עליזה לביא: לא.

עליזה לביא: קארין - - -

עליזה לביא: בעד – פה אחד

עליזה לביא: נמנעים – אין

דוד ביטן: אוקיי.

דוד ביטן: פה אחד.

קארין אלהרר: תודה רבה.

יוסף חיים שפירא: את רואה?

יוסף חיים שפירא: הבטחות מקיימים.

אוסאמה סעדי: אז זה לא רוב.

שרון גל: אגב, השאלה רלוונטית, כי המבקר אמר "פה אחד", לפני שהוא דיבר אתי, אז כנראה שהוא יודע מעבר למה שהוא...

אוסאמה סעדי: לא.

אוסאמה סעדי: הוא אמר "רוב מוחלט".

אוסאמה סעדי: הוא לא אמר "פה אחד".

יולי יואל אדלשטיין: נכון.

קארין אלהרר: אדוני יושב-ראש הכנסת, יושב-ראש ועדת הכנסת, אדוני המבקר, אני באמת רוצה להודות לכנסת על האמון שנתנה בי לכהן כיושבת-ראש הוועדה.

קארין אלהרר: אני רואה בוועדה מהחשובות שיש בכנסת.

קארין אלהרר: אני חושבת שרבות נאמר ונכתב על תפקידם של חברי הכנסת כמחוקקים, אבל אחד התפקידים החשובים ביותר הוא גם לפקח ולוודא שבסוף החוקים האלה הם לא עוד נייר שכתוב עליו אלא באמת עניין משמעותי שנוגע לחיי אזרחי מדינת ישראל כולם.

קארין אלהרר: אני מתכוונת לעבוד קשה.

קארין אלהרר: אני אומרת את זה כאן גם בנוכחות צוות הוועדה וחברי הכנסת.

קארין אלהרר: אני מאוד מקווה שלא יהיו כאן שיקולי אופוזיציה וקואליציה, אלא באמת עבודה משמעותית כדי לפעול למגר את השחיתות השלטונית, לפעול על מנת שחייהם של אזרחי מדינת ישראל יהיו טובים יותר.

קארין אלהרר: בשביל זה בדיוק הגענו.

קארין אלהרר: אני מאחלת לכולנו שבאמת נצליח, כי ההצלחה שלנו כאן היא הצלחתם של אזרחי מדינת ישראל.

יולי יואל אדלשטיין: תודה.

יולי יואל אדלשטיין: בטח יהיו עוד מברכים, אבל, ברשותך, אנחנו ממשיכים לוועדה למעמד האישה והשוויון המגדרי.

קארין אלהרר: תודה רבה.

דוד ביטן: תודה רבה לכם.

<קריאה: בהצלחה.

מיקי לוי: אולי תתפסי את מקומך שנוכל לפנות אלייך.

ינון מגל: גם אני צריך לעבור לוועדה למעמד האישה.

<קריאה: אני התבלבלתי בחדר.

עליזה לביא: אני גם צריכה.

יעקב מרגי: אנחנו נישאר ונייצג אתכם.

אוסאמה סעדי: אפשר?

אוסאמה סעדי: אני צריך- - -

קארין אלהרר: כן.

אוסאמה סעדי: גברתי היושבת-ראש, אדוני המבקר, יש גם היום משהו תקדימי.

יעקב מרגי: תצעק עלינו.

יעקב מרגי: דבר בקול.

אוסאמה סעדי: בישיבה הראשונה, החגיגית?

אוסאמה סעדי: יבוא זמן.

אוסאמה סעדי: אל תדאג.

אוסאמה סעדי: אני מברך את חברתי, קארין אלהרר, על האמון והפה האחד שהיא זכתה להם פה.

אוסאמה סעדי: זה מחמיא מאוד.

אוסאמה סעדי: אני מאחל לך הצלחה וגם לכולנו.

אוסאמה סעדי: אני חושב שזו באמת אחת מהוועדות החשובות.

אוסאמה סעדי: לכן כשנת

אוסאמה סעדי: בקשתי לסמן באיזו ועדה אני רוצה להיות, בחרתי שתי ועדות שהן קרובות ללבי: אחת היא ביקורת המדינה, והשנייה היא חוק, חוקה ומשפט.

אוסאמה סעדי: מתוקף תפקידי, 25 שנה ויותר, כעורך-דין, אני מקווה לתרום לעבודת הוועדה.

אוסאמה סעדי: אנחנו נעבוד בשיתוף פעולה.

אוסאמה סעדי: שיהיה לך במזל טוב ובהצלחה.

קארין אלהרר: תודה רבה.

אוסאמה סעדי: אני חייב לעבור לוועדה למעמד האישה.

אוסאמה סעדי: היום יש משהו היסטורי, שחברתנו עאידה תומא היא יושבת-ראש אחת מהוועדות הקבועות.

אוסאמה סעדי: זה משהו היסטורי.

קארין אלהרר: בהצלחה.

מיקי לוי: בהצלחה.

אוסאמה סעדי: תודה.

יואל רזבוזוב: גברתי היושבת-ראש, כבוד המבקר, אני יכול להגיד כיושב-ראש ועדת העלייה, הקליטה והתפוצות, שלפני שנתיים בישיבה הראשונה הנשיא שלנו, רובי ריבלין, קרא לי "כבוד היושב-ראש", ואני נורא התרגשתי; הייתי מגיע לכנסת, למשכן, כספורטאי אולימפי, ואז הוא קרא לי "כבוד היושב-ראש", ובשבילי הוא היה היושב-ראש הגדול, אז אני נורא התרגשתי.

יואל רזבוזוב: אז באמת זה מעמד של פעם ראשונה שקוראים לך ככה.

יואל רזבוזוב: תתרגלי.

יואל רזבוזוב: זה התפקיד שלך.

יואל רזבוזוב: אנחנו מכירים אותך שאת לוחמת, ותמיד יודעת מה להגיד, איפה להגיד ומתי להגיד - -

יעקב מרגי: ואיך להגיד.

יואל רזבוזוב: - -ואיך, ולא מפחדת להביע דעה.

יואל רזבוזוב: אני חושב שדווקא בוועדה הזאת זה חשוב.

יואל רזבוזוב: אני מאחל לך הצלחה, ואני בטוח שתצליחי.

קארין אלהרר: תודה רבה.

<קריאה: לאיזו ועדה אתה הולך עכשיו?

יואל רזבוזוב: עכשיו אני שר בממשלת צללים, אבל יש לי כמה תיקים, כך שאני.

יואל רזבוזוב: ..

יעקב מרגי: אל"ף, הכבוד הוא לנו שקארין תהיה יושבת-ראש הוועדה, ועדה חשובה.

יעקב מרגי: אמנם אני בקדנציה חמישית ולא זכיתי להיות חבר הוועדה.

יעקב מרגי: בדרך-כלל, אני בחרתי את הוועדות.

יעקב מרגי: תמיד לקחתי ועדות שהן קרובות ללבי.

יעקב מרגי: הפעם הסכמתי לקבל את הוועדה לביקורת המדינה, כי ידעתי שקארין אמורה להיבחר כיושבת-ראש.

יעקב מרגי: אין ספק שנשתף פעולה.

יעקב מרגי: אני לא חושב שצריכות היות קואליציה ואופוזיציה פה.

יעקב מרגי: בוועדות מסוג כזה, כמו ועדת העבודה, הרווחה והבריאות, או חינוך, מה שייך?

יעקב מרגי: בדרך-כלל, כשרוצים לעשות טוב למדינה, אין קואליציה ואופוזיציה.

יעקב מרגי: לי אין ספק שייצאו פירות טובים מהוועדה הזאת, כמי שמכיר את עבודתך גם בוועדה שהוקמה במיוחד וכל הפעילות שלך.

יעקב מרגי: תבורכי.

יעקב מרגי: אין ספק שזו עבודה קשה.

יעקב מרגי: זו ועדה שצריך לקרוא הרבה טקסטים.

קארין אלהרר: לקרוא אנחנו יודעים.

יעקב מרגי: אדוני המבקר, לך במילה, זו הזדמנות – מאז בחירתך יצא לי רק לעקוב מקרוב, כי לא הייתי חבר הוועדה.

יעקב מרגי: אין ספק שעבודתך היא עבודה חשובה.

יעקב מרגי: זה נעשה בטוב טעם – לאחל לך שתמיד ייצאו פירות טובים מתחת ידך ושלא תצא תקלה מתחת ידינו.

קארין אלהרר: זו ברכה חשובה.

יוסף חיים שפירא: אם אני ארצה ועדה, זו ועדה לקיצור דוחות, אם זה מה שמטריד אתכם.

קארין אלהרר: אנחנו בעד.

<קריאה: אנחנו מאוד בעד.

מיקי לוי: עכשיו אנחנו צריכים לקבל את האישור שלךְ.

שרון גל: אני רוצה גם לברך אותך מכל הלב.

שרון גל: אני אמנם מעט מאוד זמן בכנסת יחסית, אבל ניכר שההערכה אלייך גורפת וחוצה מפלגות, וזה באופן מאוד לא מפתיע.

שרון גל: אפשר לראות את זה גם ב-65 יום כאן – מי סופר?

שרון גל: אני באמת מאחל לך מכל הלב הצלחה.

שרון גל: אני גם חייב לומר, בניגוד לחבריי כאן, שאנחנו לא רק שלא בחרנו את הוועדות – אנחנו נאלצנו לקבל את הוועדות כתכתיב, ואני גם יכול לומר שקופחנו באופן די מקומם, כי עבודת ועדה היא מהותה של הכנסת ולשם כך נבחרנו וזה לא משנה אם בחרנו להיות בקואליציה או באופוזיציה מימין לקואליציה.

שרון גל: זה די מתסכל, אבל אין מה לעשות.

שרון גל: צריך להשלים עם זה בשלב הזה.

שרון גל: בכל זאת, אני מרגיש שנפלה בחלקי זכות להיות חבר בוועדה הזאת, כי כשהייתי עיתונאי הרבה שנים תמיד חשתי בתסכול כשהייתי קורא דוחות מבקר והייתי אומר: רוב הדברים כאן, שהם חשובים מאוד-מאוד לתקינותה של הפעילות ושל המדינה והניקיון הציבורי וכו', יישארו על הנייר.

שרון גל: תפקידנו יהיה, בין השאר, לדאוג לכך שלא, כלומר שהדברים באמת יקבלו ביטוי ומענה.

שרון גל: אלה דברים שגם קשורים לביטחון, לכלכלה ולכל תחומי החיים.

שרון גל: אז אנחנו באמת בלי שיקולי קואליציה ואופוזיציה נשתדל לעזור לך ולעשות כאן עבודה טובה, ואני מקווה שנשרת בנאמנות את עם ישראל.

שרון גל: בהצלחה.

קארין אלהרר: תודה רבה.

יעקב פרי: אפשר להצטרף למברכים?

יעקב פרי: אחרי מיקי.

מיקי לוי: יש סדר כאן.

מיקי לוי: היא יושבת-הראש.

אורן אסף חזן: לא רוצים להתחיל עם היושבת-ראש ברגל שמאל.

מיקי לוי: גברתי היושבת-ראש, חברת הכנסת קארין אלהרר מסיעתי – אני מתרגש שאפילו אני אומר את זה – אדוני מבקר המדינה, מכובדיי ממשרד מבקר המדינה, חבריי חברי הכנסת, עצם נוכחותו של מבקר המדינה בוועדה הזאת, בפתיחת הוועדה, מראה ומצביעה על חשיבותה של הוועדה הזאת.

מיקי לוי: בדרך-כלל, זו ועדה שהיא בלתי מפלגתי או הייתי אומר:

מיקי לוי: לא אופוזיציה ולא קואליציה אלא טובת המדינה עומדת לנגד עיניהם של כל חבריה, ושיתופי הפעולה הם שיתופי פעולה פוריים.

מיקי לוי: לאור הניסיון שלי אתךְ, שנתיים פלוס, כבר שלוש שנים, אני משוכנע שאת ביד רמה תובילי את הוועדה הזאת בשיתוף פעולה מלא עם מבקר המדינה, כי אי-אפשר לבצע את עבודת הוועדה ללא מעורבותו של המבקר, ומעורבותו ברוכה.

מיקי לוי: טובתה של המדינה לנגד עינינו.

מיקי לוי: אני משוכנע שתעשי את זה ביד רמה ובהרבה חן, כמו שאת יודעת לעשות.

מיקי לוי: בהצלחה מכל הלב, וכשאני אומר "מכל הלב" אצל זה תרתי משמע.

מיקי לוי: בהצלחה ונשיקות.

מיקי לוי: אני מרשה לעצמי.

קארין אלהרר: תודה רבה.

אורן אסף חזן: צריך להיזהר.

אורן אסף חזן: בכבוד.

מיקי לוי: בבקשה, השר לשעבר.

יעקב פרי: אם חזן נותן לי את רשות הדיבור, זה יום היסטורי.

יעקב פרי: גברתי יושבת-ראש הוועדה, ברכותי החמות, גם האישיות.

יעקב פרי: אדוני מבקר המדינה, חברותיי וחבריי, כמי שהיה בשירות הציבורי הרבה מאוד שנים, עשרות שנים, אני חושב שהוועדה לביקורת המדינה היא אחת מהוועדות המשמעותיות ביותר, החשובות ביותר והמשפיעות ביותר.

יעקב פרי: נפלה בחלקך, בחלקנו, הזכות לעמוד בראשה.

יעקב פרי: את יודעת שאני נמנה על מעריצייך, אבל צריך בדברים האלה, איך אומרים, לשים - - -

יעקב מרגי: אתה נכנס פה עכשיו - -

יעקב פרי: כן, אני יודע.

יעקב מרגי: - -למאבקים.

יעקב פרי: אבל אני רוצה לאחל לך שכמו שפעילותך בכנסת נשאה פירות מאוד-מאוד חיוביים בתחומים שהחלטת את להתרכז בהם ושהחליטו אחרים שתתרכזי בהם, אין לי ספק שהוועדה הזאת תזכה לטיפול נמרץ במובן החיובי של המילה, וכולנו – אני מניח ללא הבדל סיעה וללא הבדל בין קואליציה לבין אופוזיציה – נבוא לסייע לך.

יעקב פרי: בהכירי, גם לא מעט שנים, את מבקר המדינה, אני בטוח שתהיה לך זכות לעבוד אתו ובמחיצתו, ואני מקווה שלא נגדו.

קארין אלהרר: פרי, אל תתחיל.

יעקב פרי: גם זה יכול לקרות.

יעקב מרגי: תהיי עזר כנגדו.

יעקב פרי: תהיי עזר כנגדו.

יעקב פרי: באמת ברכות חמות ואיחולים.

קארין אלהרר: תודה רבה.

יוסף חיים שפירא: תשומת הלב – כולם אומרים "הוועדה לביקורת המדינה".

קארין אלהרר: "לענייני".

יוסף חיים שפירא: שמה המלא: "לענייני ביקורת המדינה", וכנראה שלא בכדי.

יעקב פרי: נכון.

יוסף חיים שפירא: המנכ"ל, נכון?

<אלי מרזל: נכון מאוד.

אורן אסף חזן: יש אישור.

אורן אסף חזן: גברתי היושבת-ראש, כבוד המבקר, מכובדי כולם, גילוי נאות: אני וקארין התחלנו ברגל שמאל.

קארין אלהרר: בפאנל בלוד.

אורן אסף חזן: אני מניח שהיא ראתה אותי נכנס ואומרת: אם הוא פה בוועדה, יהיה לי בלגאן.

שרון גל: למה?

שרון גל: אנחנו בונים על "נאצ'וס".

יעקב פרי: חזן, מי אמר?

יעקב פרי: תפנה אותם אלי.

אורן אסף חזן: אני חייב להודות שיריית הפתיחה שלי ושלך לא הייתה חיובית דו-צדדית, אבל את מלאה היום אצלי בהערכה ובאהבה.

אורן אסף חזן: את גם רואה את זה.

אורן אסף חזן: זה לא סוד.

אורן אסף חזן: כשאמרו לי שאני אהיה בוועדה לענייני ביקורת המדינה, ממש שמחתי.

אורן אסף חזן: למה?

אורן אסף חזן: כי אם יש משהו שאני אוהב, זה לדבר ולבקר.

אורן אסף חזן: זה המקום, וזה הזמן.

אורן אסף חזן: כמו שאתם יודעים, אני גם לא מפחד להגיד את מה שיש לי להגיד לטוב ולרע.

אורן אסף חזן: לפעמים זה עולה לי, ובעיקר זה עולה לאחרים.

יעקב פרי: בינתיים, זה די הצליח.

אורן אסף חזן: אל תעשה לי עין.

אורן אסף חזן: חמסה, חמסה.

אורן אסף חזן: שלא יהיו בעיות.

אורן אסף חזן: אני אומר את זה מסיבה אחת: תשתמשי בזה.

אורן אסף חזן: המנכ"ל וכבוד המבקר, תנצלו את זה.

אורן אסף חזן: כל עוד יש לי את האומץ ואת הביטחון לעמוד על הרגליים מול כולם, זה כלי שאני נותן לכם לעשות בו כרצונכם.

קארין אלהרר: אורן, נשתמש.

<קריאה: כל הכבוד.

אורן אסף חזן: שיהיה לך בהצלחה.

אורן אסף חזן: אני אעשה הכל שלא תפסיקי לחייך בוועדות.

<קריאה: יפה.

קארין אלהרר: תודה, תודה רבה.

קארין אלהרר: אני באמת מודה לכולם על הברכות.

<תומר רוזנר: כבוד המבקר, בשם צוות הוועדה – מנהלת הוועדה שלא נמצאת כאן והיא מתנצלת – - -

קארין אלהרר: נכון.

<תומר רוזנר: - - ובשם הצוות המשפטי, העובדים, עובדי צוות הוועדה, המ.מ.מ., דובר הוועדה, אנחנו מבקשים לאחל לך בהצלחה.

<תומר רוזנר: אנחנו לרשותך ולרשות כל יתר חברי הוועדה כמובן ככל שתרצו ותצטרכו.

קארין אלהרר: תודה רבה.

קארין אלהרר: תודה לכולם.

קארין אלהרר: הישיבה נעולה.

קארין אלהרר: תתכוננו לעבוד קשה – כבר בשבוע הבא.